Държавен вестник, бр. 51, 2019 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  51
4. имат изискуеми публични задължения към 
държавата или общините, установени с акт на 
компетентен орган, освен ако не е допуснато от-
срочване или обезпечение на задълженията или 
задължението е по акт, който не е влязъл в сила;
5. търсят финансиране за осъществяване на 
дейности, които са държавно делегирани и/или 
се финансират от държавния бюджет;
6. са получили средства от други източници 
за финансиране на същите допустими разходи и 
за същата цел;
7. са свързани организации с други кандида-
ти от гледна точка на участие на лица в общи 
управителни органи;
8. са учредени и/или обявени за национално 
представени организации, отговарящи на изис-
кванията на чл. 2, ал. 2 и 3, но не са извършвали 
дейност през последната пълна отчетна (кален-
дарна) година преди годината на кандидатстване;
9. чиито предложения не отговарят на изис-
кванията на чл. 8;
10. не са представили изискуемите документи 
по чл. 28, ал. 1, без неприложимите за конкрет-
ното конкурсно предложение.
(2) Допуска се финансиране на конкурсни 
предложения, в които преките бенефициенти 
ползват услуги – предмет на държавно делегирани 
дейности, само в случаите, когато съответното 
заведение за лица с трайни увреждания не предлага 
в утвърдената си номенклатура услугата, обект 
на конкурсното предложение. Непредлагането на 
посочената в предложението услуга се доказва 
с писмена декларация и копие от утвърдения 
статут на социалното заведение за хора с трайни 
увреждания.
(3) Конкурсни предложения, в които се пла-
нира еднократно включване в предвидени едни 
и същи, повтарящи се мероприятия на няколко 
различаващи се само по състав групи преки бе-
нефициенти като пасивни участници, се оценяват 
с нула точки по чл. 21, т. 2 и 3.
(4) Конкурсни предложения, в които се пред-
виждат само дейности за пасивно участие на група 
преки бенефициенти, изчерпващо се с посещения 
на мероприятия, могат по изключение при до-
казана с подходящи аргументи необходимост да 
получат до половината от сумата, определена за 
съответния компонент.
(5) Когато в конкурсно предложение се пред-
виждат дейности за активно и пасивно участие 
на преките бенефициенти, за него се получава 
пълно финансиране само ако в общата структу-
ра на разходите преобладават тези, обвързани 
с активно участие на преките бенефициенти в 
процеса. В противен случай исканите финансо-
ви средства за дейностите с пасивно участие на 
преките бенефициенти се финансира наполовина. 
Превишението на разходите за активно участие на 
преките бенефициенти в дейностите на конкурс-
ното предложение се доказва от кандидата чрез 
прецизно направен разчет, в който се посочват 
отделно разходите за активно и пасивно участие.
Чл. 10. Продължителността на конкурсното 
предложение не може да бъде по-голяма от 6 месеца.
Чл. 11. (1) За изпълнение на конкурсното 
предложение може да се формира партньорство 
(съдружие). В този случай заедно с изискуемите 
документи от организацията – водещ изпъл-
нител, се прилага споразумение, подписано от 
партньорите.
(2) Партньорите представят и документите 
по чл. 28, ал. 1, т. 4, 5, 6 (когато е приложимо), 
7 (когато е приложимо), 8, 9 и 11.
(3) В споразумението се отбелязва коя е воде-
щата организация, какви са правата и отговор-
ностите на водещата организация и партньорите, 
разпределението на дейностите между водещата 
организация и партньорите, последователността 
на тяхното изпълнение, начинът на уреждане на 
финансовите взаимоотношения между водещата 
организация и партньорите.
(4) Пълна отговорност пред АХУ за изпълне-
ните от партньорите дейности на конкурсното 
предложение се носи от водещата организация.
(5) Водещата организация може да привлича 
като партньори само лица, регистрирани по 
ЗЮЛНЦ, които са учредени на дата, която е по-
ранна от пълната изтекла календарна година, 
предхождаща годината на обявяване на конкурса.
(6) Водещата организация и партньорите не 
могат да бъдат свързани лица съгласно § 1, т. 3 
от допълнителните разпоредби на Данъчно-оси-
гурителния процесуален кодекс.
(7) Партньорите, взети заедно, не може да ус-
вояват повече от 1/3 от отпусканите за реализация 
на конкурсното предложение средства от АХУ.
(8) Не са партньори лица, които не участват 
пряко в изпълнението на конкурсното предло-
жение и не получават финансиране за своето 
участие в него.
Г л а в а  в т о р а
ПРЕДНАЗНАЧЕНИЕ И СТРУКТУРА НА ОТ-
ПУСКАНИТЕ СРЕДСТВА ЗА ФИНАНСИРАНЕ 
НА КОНКУРСНИТЕ ПРЕДЛОЖЕНИЯ
Чл. 12. Максимално възможният размер на 
финансирането за конкурсните предложения и 
квотите по отделните компоненти се определя 
ежегодно със заповед на изпълнителния дирек-
тор на АХУ.
Чл. 13. Отпусканите от АХУ средства могат 
да се използват за покриване на текущи разходи 
и разходи с инвестиционен характер.
Чл. 14. (1) За постигане на предвидените в 
конкурсното предложение резултати кандидатът 
осигурява и собствено участие, което е неразделна 
част от предложението и подлежи на контрол и 
проверка при неговото изпълнение.
(2) Собственото участие на кандидата не може 
да бъде по-малко от 5% от общата стойност на 
конкурсното предложение.
(3) Собственото участие се предоставя само в 
парична форма и се използва за покриване само 
на преки разходи.
(4) Когато се предвижда пряк разход за извърш-
ване на дадена дейност да се покрие от кандидата 
само със собствени средства, това специално се 
отбелязва във формуляра при описание на тази 
дейност, а в бюджета се обособява на самосто-
ятелен ред, на който в колонка „Изпълнител/
оферта“ се отбелязва „Собствено финансиране“.